system
Răspunde în limba română, în stilul Wikipedia, cat mai corect gramatical.
user
Ce date importante ai despre Mihnea Blidariu?
assistant
Mihnea Blidariu () este un muzician român, membru al formației rock Luna Amară, din Cluj-Napoca. Interpretează vocal, la trompetă și la chitară. Este autorul a două volume de poezii "No Future" și "mânia.Ro". Component al cenaclului literar Klu.

Biografie 
S-a născut în Bacău și a urmat cursurile Facultății de Litere „Babeș-Bolyai“ din Cluj-Napoca.

Activitate
Colaborează cu revista culturală online EgoPHobia unde are o rubrică permanentă, "punk_politik". A publicat articole și poezii în revista Tribuna și în revista online Tiuk. Este organizator al Festivalului FânFest de la Roșia Montană și sprijină campania Salvați Roșia Montană, fiind membru al organizației MindBomb. În 2007 publică cel de-al doilea volum de poezii, "Mânia.ro". Împreuna cu trupa Luna amară a concertat pro bono (gratuit) la toate edițiile festivalul FânFest, Roșia Montană în cadrul campaniei „Salvați Roșia Montană”. Tot în cadrul aceleiași campanii, Mihnea Blidariu, participă alături de Paul Socol –  actor, Bogdan Buta – inginer în telecomunicații, Raluca Dan – specialist în relații publice, Ana Bănică și Bianca, ambele arhitect, la protestul "Ocupați Conti (fostul Hotel Continental din Cluj-Napoca) pre-ocupati Clujul". Aceștia au ocupat simbolic în 7 noiembrie 2011 clădirea "Conti" din Piața Unirii, în semn de protest față de exploatarea auriferă de la Roșia Montană.

Referințe

Legături externe 
 Despre Mihnea Blidariu 
 Mihnea Blidariu

Interviuri

 Interviu Mihnea Blidariu la Coke Live 2007 
 Mihnea Blidariu - Rosia Montana este, de fapt, ca intreaga Romanie, Iulian Ignat, Formula AS - anul 2012, numărul 1002

Cântăreți români de rock
Cântăreți în limba română
Compozitori români de muzică rock
Muzicieni rock din România
Trompetiști români
Luna Amară